Boererate.com: Ongeveer 20% van vroue loop die gevaar van eierstokkanker
Ongeveer 20% van vroue loop die gevaar van eierstokkanker
Nuwe navorsing dui daarop dat ongeveer 20% van alle vroue sekere genetiese mutasies erf, wat hul kanse op eierstokkanker heelwat verhoog.
Die simptome van eierstokkanker sluit in ’n opgeblaasde gevoel, maagpyn en ’n gereelde behoefte om te urineer. Ongelukkig word die meeste vroue eers gediagnoseer wanneer die kanker reeds versprei het, wat lei tot 'n swak oorlewingskoers van sowat 43 persent oor ’n tydperk van 5 jaar.
Die navorsing gee wetenskaplikes nou ’n beter prentjie van hoe die siekte ontwikkel, sodat hulle nuwe maniere kan vind om dit te bekamp.
Etikette: Eierstokkanker , Eierstokke Nog ŉ kunstenaar ontbloot Zuma | Maroela Media
Ayanda Mabulu. Foto: Michael Hammond / Rapport
President Jacob Zuma se privaatdele is weer in die publieke oog nadat ŉ omstrede kunstenaar, Ayanda Mabulu, dit Maandagaand by ŉ kunsuitstalling in Kaapstad onthul het.
Die skildery getiteld, Umshini Wam, is deel van die kunsuitstalling, Our Fathers, wat Maandagaand by die AVA-galery in Kaapstad geopen het. Mabulu se skildery van Zuma beeld hom in tradisionele gewaad uit met sy privaatdele wat uithang (sien die skildery onderaan dié artikel).
Vroeër vanjaar het die kunstenaar Brett Murray se kunswerk, The Spear, in Mei internasionale nuus gemaak. Die uitstalling van dié skildery het tot betogings teen die Johannesburgse Goodman Galery gelei. Dit moes later uit die galery verwyder word. Foto’s daarvan moes ook van die City Press se webwerf afgehaal word. Die rolprent- en publikasieraad het ook ŉ ouderdomsbeperking van 16 op die kunswerk geplaas. Van Murray se werke word ook in Our Fathers uitgestal.
Mabulu voer aan dat Zuma nie kaal is nie. “Ek het hom met ŉ besnyde penis geskilder. Dit is ŉ metafoor wat wys dat hy nie meer ŉ seun is nie. Hy is ŉ man, ŉ ouer, ŉ vader en ŉ leier,” het Mabulu gesê. “In die skildery vra ek met respek, as een van sy kinders, hoekom my vader ons uithonger. Waarom ontken hy sy pligte aan sy kinders, die burgers van Suid-Afrika?” het hy gesê.
Nog ŉ skildery van Mabulu het tydens die Spear-debakel vrae laat ontstaan oor hoekom daar nie teen sy skilderye opgetree word nie. Veral een van sy skilderye, Ngcono ihlwempu kunesibhanxo sesityebi (Eerder arm as ŉ ryk handpop), beeld verskeie leiers, waaronder aartsbiskop Desmond Tutu, in omstrede posisies uit (sien skildery onderaan dié artikel).
Die skildery Ngcono ihlwempu kunesibhanxo sesityebi. (Foto gesensor)
Die skildery Umshini Wam
Antraks eis 30 bastergemsbokke in Krugerwildtuin
Andrew Olsen · 7 jaar gelede
Ek moet eerlikwaar erken dat die simboliek in “Ngcono ihlwempu kunesibhanxo sesityebi” asemrowend is! Nie omdat daar twee kaalmense verskyn of die ou Oranje Blanje Blou gewys word nie. Uit ‘n estetiese oogpunt is dit absoluut fantasties, maar naatuurlik sal sekere groepe suurknolle weer ‘n eiertjie moet in armbeurs werp en alles besmeer en beledig.
Hoekom kan ons nie soos ander mense in die wereld verby ons eie kleinlikhede kyk en sien wat om ons aangaan nie? Die kunstenaar – hetsy skilder, beeldhouer, musikant, skrywer of watter derglike rigting ookal, is en bly immers die volk se gewete… En sonder die gewete kan ons maar net sowel, ook alles prysgee.
Respekteer ons kunstenaars vir eens en besef dat Suid-Afrika ook met die res van die wereld kan meeding op meer as net prentjies en kuns…